als_Latn dik_Latn sag_Latn
Prodigy respekt të madh për shqiptarët, ja cilët i ka njohur (Foto)
- June 20, 2017 21:00
- Rozë
Prodigy, i cili ishte i njohur për lirikat e tij me grupin e tij Mobb Deep, gjatë jetës së tij ka njohur edhe shumë shqiptarë.
Këtë e ka konfirmuar për Gazetën Express, Nexhat Morina, një promotor koncertesh në Zvicër, i cili ka thënë se gjatë takimit të tij me Prodigy ai i kishte thënë se njeh shumë shqiptarë dhe e di vuajtjet që ka kaluar ndër vite populli shqiptar.
“Personin e parë që e ka njohur ka qenë boksieri Elvir Muriqi”, ka thënë Morina për Express.
Tutje Prodigy e njihte shumë mirë grupin e Viktor Palokajt - UniKKatil, The Bloody Alboz për të cilët kishte folur gjithnjë fjalë të mëdha dhe lëvdonte muzikën e tyre të krijuar në vitet 2000, ku ky grup ishte mjaft aktive nëpër gheto të New Yorkut.
Nexhat Morina me anëtarët e rep grupit Mob Deep
“Me tha që kishte lindur në një gheto të Long Island dhe e dinte historinë tonë të vuajtjeve”, thotë Morina.
Viteve të fundit, Prodigy ishte njohur edhe me reperin tjetër shqiptar, që jeton në SHBA, Action Bronson, për të cilin fliste fjalë të mëdha.
Ndryshe, reperi Prodigy, anëtar i Mobb Deep, ka vdekur të martën në moshën 42-vjeçare.
Prodigy me Nexhat Morinën
Përfaqësuesit e Mobb Deep kanë konfirmuar vdekjen përmes një njoftimi zyrtar.
“Me pikëllim të thellë konfirmojmë vdekjen e mikut tonë të dashur Albert Johnson, më shumë i njohur për miliona fansa si Prodigy i dyshes legjendare të Neë Yorkut, Mobb Deep”, thuhet në njoftim.
Prodigy ishte hospitalizuar ditë më parë pas një performance, për shkak të komplikimeve shëndetësore. Ai thuhet se ka pasur probleme shëndetësore që nga lindja. /GazetaExpress/
als_Latn eng_Latn pol_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn